EkBass/fiwiki-20250220-pages-articles huggingface dataset:
Steve Ludzik

Stephen ”Steve” Paul Ludzik (s. 3. huhtikuuta 1961 Etobicoke, Ontario) on kanadalainen jääkiekkoilija ja jääkiekkovalmentaja. Hän pelasi hyökkääjänä 424 NHL:n runkosarjaottelua pääasiassa Chicago Blackhawksissa vuosina 1981–1990 ja teki niissä yhteensä 46 maalia ja 93 syöttöpistettä. Ludzik työskenteli NHL- joukkue Tampa Bay Lightningin päävalmentajana 2000-luvun taitteessa. Lisäksi hän on toiminut kommentaattorina televisiossa ja kirjoittanut kirjan Been There, Done That. Ennen NHL-uraansa Ludzik oli erittäin tehokas juniorikiekkoilija. NHL:n varaustilaisuudessa 1980 hänet varattiin koko tilaisuuden 28. pelaajana. Kaudella 1980–1981 Ludzik teki Ontario Hockey Leaguen Niagara Falls Flyers -joukkueessa yhteensä 142 tehopistettä 58 ottelussa. Pisteet koostuivat 50 maalista ja 92 syötöstä. Vuonna 2009 Flyersin kannattajat valitsivat hänet yhdessä Derek Sandersonin kanssa kaikkien aikojen Flyers-pelaajaksi. Tehokkaasta junioriurasta huolimatta Ludzik pantiin NHL:ssä taklaavaan rooliin. Kaudesta 1981–1982 hän vietti valtaosan AHL-joukkue New Brunswick Hawksissa, joka voitti tuolla kaudella Calder Cupin. Vuonna 2012 Ludzik kertoi julkisuudessa sairastavansa Parkinsonin tautia, jonka syynä hän pitää jääkiekkouralla jatkuvasti saamiaan päähän kohdistuneita iskuja. Julkisuuteen tulon taustalla oli se, että taudista aiheutuneiden käden vapinan ja ajoittaisten puhevaikeuksien takia liikkeelle oli lähtenyt perättömiä huhupuheita, joiden mukaan Ludzikin ongelmat johtuivat alkoholismista. Ludzik on naimisissa Mary Annin kanssa, ja heillä on kaksi poikaa. == Tilastot == 1978–1979 Niagara Falls Flyers OHA 68 32 65 97 138 20 7 17 24 48 1979–1980 Niagara Falls Flyers OHA 67 43 76 119 102 10 6 6 12 16 1980–1981 Niagara Falls Flyers OHL 58 50 92 142 108 12 5 9 14 40 1981–1982 Chicago Blackhawks NHL 8 2 1 3 2 1981–1982 New Brunswick Hawks AHL 73 21 41 62 142 15 3 7 10 6 1982–1983 Chicago Blackhawks NHL 66 6 19 25 63 13 3 5 8 20 1983–1984 Chicago Blackhawks NHL 80 9 20 29 73 4 0 1 1 9 1984–1985 Chicago Blackhawks NHL 79 11 20 31 86 15 1 1 2 16 1985–1986 Chicago Blackhawks NHL 49 6 5 11 21 3 0 0 0 12 1986–1987 Chicago Blackhawks NHL 52 5 12 17 34 4 0 0 0 0 1987–1988 Chicago Blackhawks NHL 73 6 15 21 40 5 0 1 1 13 1988–1989 Chicago Blackhawks NHL 6 1 0 1 8 1988–1989 Saginaw Hawks IHL 65 21 57 78 129 6 0 1 1 17 1989–1990 Rochester Americans AHL 54 25 29 54 71 16 5 6 11 57 1989–1990 Buffalo Sabres NHL 11 0 1 1 6 1990–1991 Rochester Americans AHL 65 22 29 51 137 8 3 5 8 6 1991–1992 Rochester Americans AHL 45 6 22 28 88 14 2 1 3 8 1992–1993 EK Zell am See Itävallan liiga 51 17 36 53 64 NHL yhteensä 424 46 93 139 333 44 4 8 12 70 == Lähteet == == Aiheesta muualla == * Viralliset sivut * * Luokka:Vuonna 1961 syntyneet Luokka:Kanadalaiset jääkiekkovalmentajat Luokka:Kanadalaiset jääkiekkoilijat Luokka:Chicago Blackhawksin varaamat pelaajat Luokka:Elävät henkilöt
Suomen 1. divisioona (1944–1966)

1\. divisioona oli Suomen puolustusvoimien yhtymä, joka perustettiin jatkosodan päätyttyä, joukkojen siirtyessä rauhan ajan kokoonpanoon 5. joulukuuta 1944. Se lakkautettiin puolustusvoimien alueorganisaatiota uudistettaessa ja sen tilalle muodostettiin 1. heinäkuuta 1966 Pohjois-Suomen sotilasläänin esikunta. == Historia == Lapin sotatoimia johtanut III armeijakunnan esikunta muutettiin divisioonan esikunnaksi 5. joulukuuta 1944. Divisioonan esikunnan toimiminen Lapin sodan johtoesikuntana hidasti sen rauhan ajan kokoonpanoon siirtymistä ja samalla divisioonan alueella eli linjan Vaasa-Jyväskylä-Joensuu pohjoispuolella olleiden joukkojen sijoittamista. Lopulta rauhan ajan toimintaan siirtyminen veikin lähes kaksi vuotta. Vuonna toimintaa hidasti sotilaiden käyttäminen tukkitöissä.Roudasmaa, Stig s. 216 1950-luvulla esikunta sai luotua Ristilammen ja Sarriojärven ampuma-alueet, mitkä mahdollistivat tehokkaan koulutuksen. Aluejärjestö alistettiin 1. maaliskuuta 1955 divisioonan komentajalle, jolloin esikunta sai myös valmistelutehtäviä ja sen toteuttamiseksi alueen eli Pohjois-Suomen ja Pohjanmaan sotilasläänit. Esikuntaan perustettiin järjestelytoimiston lisäksi operatiivinen osasto. Huolto järjestettiin myös uudelleen perustamalla huolto- osasto, joka sisälsi kaikki huoltoalat lukuun ottamatta taisteluvälinehuoltoa.Roudasmaa, Stig s. 216–217 Sotilasläänien esikunnat lakkautettiin 1. kesäkuuta 1966 ja divisioonan esikunnasta muodostettiin uusi Pohjois-Suomen sotilasläänin esikunta ja sotilaspiirit siirrettiin sen alaisuuteen.Roudasmaa, Stig s. 217 == Komentajat == *kenraaliluutnantti Hjalmar Fridolf Siilasvuo 1944–1947 *kenraaliluutnantti Aarne Leopold Blick 1947–1954 *kenraaliluutnantti Väinö Johannes Oinonen 1954–1959 *kenraaliluutnantti Arvi Akseli Kurenmaa 1959–1960 *kenraalimajuri Jorma Johannes Järventaus 1960 *kenraaliluutnantti Aatos Aarne Maunula 1960–1961 *kenraaliluutnantti Tauno Toivo Kopra 1961–1966 *kenraaliluutnantti Antti Olavi Korhonen 1966–1971 == Esikuntapäälliköt== *eversti Arvi Kurenmaa 1944–1954 *eversti Väinö Karanko 1954–1957 *eversti Paavo Halttu 1958–1962 *eversti Björn Kontiopää 1962–1965 *eversti Arvo Roininen 1965–1966 (jatkoi Pohjois-Suomen sotilasläänin komentajana vuoteen 1967 saakka) == Lähteet == * === Viitteet === Luokka:Suomen maavoimien historialliset joukko-osastot ja yksiköt
Mona ja palavan rakkauden aika

Mona ja palavan rakkauden aika on Mikko Niskasen ohjaama elokuva vuodelta 1983. Elokuvan pääosassa on Anna-Leena Härkönen. == Näyttelijät == == Tuotanto == Elokuvan aiheena on nuoren ihmisen uskonnollinen kokemus kavereiden humalaisten sekoilujen keskellä. Aiheen taustalla on Niskasen oma uskonnollinen vaihe 1980-luvun alussa.Römpötti, Harri: Autokyyti oli alku näyttelijän ammatille. Helsingin Sanomat 26.4.2012, s. D 7. Pääosaan löydettiin monien ehdokkaiden joukosta harrastajanäyttelijä Anna-Leena Härkönen, joka kirjoitti samaan aikaan esikoisteostaan Häräntappoase. Härkönen osallistui jonkin verran käsikirjoituksen tekoon. Henkkaa esittävä Markku Halme näytteli Ylioppilasteatterissa. Näyttelijöistä Sari Mällisen, Tero Jartin ja Jouko Klemettilän Niskanen löysi Jouko Turkan johtamasta Teatterikorkeakoulusta, mutta pääosa nuorista näyttelijöistä oli lahtelaisia harrastajanäyttelijöitä. == Arviot == Aikalaisarviot jakautuvat kahtia. Oli pettyneitä, jota odottivat Ajolähdön kaltaista nuorisokuvausta. Esimerkiksi Pertti Lumirae (Suomen Sosialidemokraatti) piti elokuvaa sekavana, päämäärättömänä, pinnallisena ja rakenteellisesti käsiin hajoavana. Samalla linjalla oli Heikki Eteläpää (Uusi Suomi), joka tosin näki elokuvan viime hetkien saavuttavan kauniin tehon, kun siinä nostetaan esille kysymyksiä kokijoittensa pohdittaviksi. Sakari Toiviainen (Ilta-Sanomat) piti elokuvaa vuoden parhaana kotimaisena. Lehdistöarvio. Elonet.fi. Viitattu 2.7.2014. Aikalaiskriitikoilta elokuva sai voimakkaan uskonnollisen paatoksen vuoksi nuivat arvostelut, ja Niskanen kommentoi päiväkirjassaan kriitikoiden suhtautumista sensuroitavin termein.Karjalainen, Jussi: Herätys, Mona! Päivän elokuvia. Tv-maailma 16/2012, s. 25. Katsojia elokuva sai niin paljon (102 781), ettei se jäänyt taloudellisesti tappiolle.. Taustaa. Elonet.fi]. Viitattu 26.4.2012. Myöhemmin Niskasen vilpittömyydelle annettiin arvo. Härkönen itse oli suoritukseensa tyytyväinen ja muisteli myöhemmin kokemusta intensiivisenä työnä, jossa hän oli täysillä mukana. == Lähteet == Luokka:Mikko Niskasen ohjaamat elokuvat Luokka:Suomalaiset draamaelokuvat Luokka:Vuoden 1983 suomalaiset elokuvat Luokka:Suomalaiset nuortenelokuvat
Merikissat

Merikissat (Anarhichadidae) on ahvenkaloihin kuuluva heimo. Heimon lajeja tavataan Atlantin ja Tyynenmeren pohjoisosista. == Lajit ja anatomia == Merikissojen heimoon kuuluu kaksi sukua ja viisi lajia. Lajit ovat sinimerikissa (Anarhichas denticulatus), merikissa (A. lupus), täplämerikissa (A. minor), idänmerikissa (A. orientalis) ja rengasmerikissa (Anarrhichthys ocellatus). Heimon suurimmat lajit voivat saavuttaa 2,5 metrin pituuden. Ruumiinrakenteeltaan ne ovat vankkoja, ja erityisesti rengasmerikissan ruumis on pitkä. Pää on suurikokoinen ja leuat ja hampaat ovat kookkaat. Selkäevä on pitkä ja myös peräevä on pitkähkö. Pyrstöevä on kooltaan pieni. Merikissalajien rintaevät ovat suuret ja viuhkamaiset, ja vatsaevät puuttuvat. Merikissoilla ei ole uimarakkoa. Lajien suomut ovat pienikokoiset tai puuttuvat täysin. == Levinneisyys ja elintavat == Merikissalajeja tavataan kylmistä vesistä Atlantin ja Tyynenmeren pohjoisosista. Ne elävät tyypillisesti rannikon läheisyydessä lähellä pohjaa. Kalojen ravintoa ovat kovakuoriset selkärangattomat eläimet, kuten merisiilit, simpukat ja meritähdet. Merikissanaaraiden mäti on suurikokoista, ja lajeilla on mahdollisesti sisäinen hedelmöitys. == Lähteet == *
Tiivi

Tiivi, aiemmin Tiivituote Oy, Haapajärven Lasi, on Pohjois-Pohjanmaalla Haapajärvellä vuonna 1977 toimintansa aloittanut ikkunatehdas, joka nykyisin on ruotsalaisen Inwidon tuotemerkki. Tiivi valmistaa puualumiini-ikkunoita, ulko- ja parvekeovia sekä ulkoliukuovia. Tiivillä on maan kattava myyjä- ja asennusverkosto. Haapajärven tehtaalla suurin osa tuotannosta tehdään mittatilauksena asiakkaan mittojen mukaan. Tiivi käyttää ikkunoiden asennuksessa omia asentajia. Asennusprosessi on ISO 9001 -sertifioitu, ja sille myönnetään kymmenen vuoden takuu. Vuonna 2011 Tiivituote Oy:n liikevaihto oli 47 miljoonaa. == Tuotteet == Elokuussa 2015 Tiivi esitteli uudenlaisen Kristalli-ikkunamalliston. Tavanomaisten ikkunan pinnassa näkyvien tappisaranoiden sijaan ikkunoissa käytetään piilosaranoita ja ikkunan lukitusmekanismi toimii yhdestä kahvasta niin, että ikkuna lukittuu puitteen ulkoreunan lisäksi ylä- ja alareunasta yhtä aika usealla lukituskielellä. Ikkunan puite on liimattu kahdesta puusta kestävyyden lisäämiseksi. Rakenne mahdollistaa entistä suurempien ikkunoiden valmistuksen ja ikkunoiden helpomman käytön. Tiivin mukaan suurten, yli kuuden neliön kokoisten ikkunoiden valmistusmäärät ovat 2010-luvun puolivälissä kaksinkertaistuneet parin vuoden aikana. Tiivin ikkunan leveys voi olla lähes seitsemän metriä. Liukuovilla toteutetun lasiseinän maksimileveys on lähes kuusi metriä ja korkeus 2,6 metriä. Tiivi valmistaa ikkunoita 1+2-lasisena versiona, jonka U-arvo on 0,8–1,0, ja 1+3-lasisena versiona, jonka U-arvo on ikkunatyypistä riippuen 0,64–0,79. 1+2-lasisessa ikkunassa on yksi tasolasi sekä kaksilasinen erityslasielementti, 1+3-lasisessa ikkunassa kolmilasinen eristyslasielementti. Tiivin ovivalikoimaan kuuluvat ulko-ovet, parvekeovet, palo-ovet, varastonovet ja liukuovet. == Historia == Tiivin historia alkaa Eero Niskasen vuonna 1977 Haapajävelle perustamasta Haapajärven Lasi Ky:stä. Yritys oli alun perin lasitusliike, mutta ikkunoiden valmistus kuului toimintaan jo alkuvaiheessa. Vuonna 1982 Haapajärven Lasi osti Puurinki Oy:n, ja yhtiön nimeksi vaihdettiin Tiivituote Ky. Yhtiömuoto vaihtui osakeyhtiöksi vuonna 1988. Tiivi perusti 1990-luvulla tytäryhtiöt Ruotsiin ja Venäjälle, mutta myöhemmin tuotanto keskitettiin Suomeen ja Haapajärven tehdasta laajennettiin ja automatisoitiin. Tiivi toimi perheyrityksenä vuoteen 2007 saakka, jolloin Inwido Finland Oy osti yrityksen. Vuoden 2015 alussa Inwido sulautti Tiivituote Oy:n emoyhtiöön, mutta tuotanto ja tuotteiden suunnittelu jatkui ikkuna- ja ovitehtaalla Haapajärvellä. ==Lähteet== Luokka:Suomalaiset teollisuusyritykset Luokka:Haapajärvi
Petteri Silenius

Petteri Silenius (s. 18. toukokuuta 1964 Hollola) on suomalainen ammattimainen budo-opettaja. Petteri Silenius on aloittanut aikidon harjoittelun Turussa Budokwain aikidojaoksessa peruskurssilla 1978. Turku Aikikaita Silenius perusti muiden mukana 1990-luvun alussa, kun Budokwain aikidojaos irtautui emoseurastaan omaksi aikidoseurakseen. Tero Laaksonen, Suomalaiset kamppailulajien tekijät: Kynän ja miekan mestari-Petteri Silenius, sivut 14-25 Vuonna 2008 Silenius myi Littoisten Shoryukan dojon ystävälleen Kari Tammiselle ja muutti Kreikkaan Petteri Silenius, Nakaima, 2002 sivut 16-20. Silenius muutti takaisin Suomeen syksyllä 2011. Hän jatkaa edelleen opettamista Shaolin-dojolla Turku Aikikaissa, Kemiössä sekä Raision Ryhdin aikidojaoksessa viikoittain. Hän käy opettamassa viikonloppuseminaareilla muilla paikkakunnilla sekä vierailee Ateenassa ja Thessalonikissa, jossa hänellä on oppilaita. Hänen vyöarvonsa Aikikai-aikidossa on 7. dan. Aikikai Hombu-dojo myönsi Sileniukselle 1.4.2013 shihan-arvon. Petteri Sileniuksella on Tenshin shōden Katori shintō-ryūssa opettaja-arvo, kyoshi menkyo, opettajansa Tetsutaka Sugawaran omassa linjassa (Sugawara Sogo Budo Kenkyosho). Silenius on kirjoittanut kirjan Aikido - Harmonisen voiman tie, WSOY (1999, 2. painos 2005). == Shoryukan dojo == Shoryukan dojo on Petteri Sileniuksen Littoisiin vuonna 23. marraskuuta 2002 avaama aikido-dojo. Avajaisissa harjoituksen veti Igarashi-sensei 7.dan shihan. Shoryukan dojon rakentaminen aloitettiin kesällä 2001. Petteri Silenius, Nakaima 2002 Dojo rakennettiin talousrakennukseen, jossa oli aiemmin ollut kanala ja sittemmin autokorjaamo. Petteri Silenius, Nakaima 2000 Shoryukan dojo lopetti toimintansa 2008 maaliskuussa, jolloin Silenius muutti Kreikkaan. Uutena omistajana aloitti Kari Tamminen ja dojon nimeksi tuli Hokuto-dojo. == Lähteet == * * * * Aikidoliiton julkaisema Aikido lehti === Viitteet === Luokka:Suomalaiset aikidokat Luokka:Suomalaiset budokat Luokka:Vuonna 1964 syntyneet Luokka:Elävät henkilöt
Jalkapallon Suomen Cup 1963

Jalkapallon Suomen Cup 1963 oli cupin yhdeksäs järjestämisvuosi. Osanotto- oikeus siihen oli kaikilla seuroilla. Kilpailuun osallistui 162 joukkuetta jakautuen sarjoittain seuraavasti: mestaruussarja 8, Suomen-sarja 26, maakuntasarja 54, aluesarja 55 ja muut 19. Mestaruus- ja Suomen-sarjan joukkueet pääsivät ilman karsintaa 64 joukkueen varsinaiseen kilpailuun, muiden kesken pelattiin 93 karsintaottelua. Loppuotteluun selvisivät Valkeakosken Haka ja Lahden Reipas, ja se pelattiin Olympiastadionilla. Ottelun voitti Haka 1-0. Ottelua seurasi 14 052 maksanutta katselijaa, joka oli uusi kansallisten ottelujen yleisöennätys. == Suomen Cupin ottelut == Varsinaisen kilpailun 1. ja 2.kierros Kotijoukkue Tulos Vierasjoukkue 2.kierros Tulos Lappeenrannan Pallo 3–1 Porvoon Akilles LaPa HertU 4 1 Peli-Karhut 1–4 Herttoniemen Urheilijat LaPa HertU 4 1 Mussalon Oras 2–5 Lahden Pallomiehet LaPM TuTo 1 0 Pitäjänmäen Tarmo 2–9 Turun Toverit LaPM TuTo 1 0 Kemin Into 1–3 Kajaanin Reipas KajReipas JPS 1 2 Joensuun Palloseura 4–2 Kuopion Elo KajReipas JPS 1 2 Turun Teräs 0–1 Tampereen Palloilijat TaPa Haka 0 5 Turun Weikot 1–5 Valkeakosken Haka TaPa Haka 0 5 Äänekosken Huima 8–0 Kajaanin Palloseura Huima Sisu 4 3 Vaasan Sport 1–3 Seinäjoen Sisu Huima Sisu 4 3 Valkeakosken Koskenpojat 3–1 Mikkelin Pallo-Kissat VaKP TKT 1 0 Raholan Pyrkivä 0–4 Tampereen Kisa-Toverit VaKP TKT 1 0 Mikkelin Peli-Pojat 2–0 Jämsänkosken Ilves Peli-Pojat KTP 0 2 Mikkelin Palloilijat 0–2 Kotkan Työväen Palloilijat Peli-Pojat KTP 0 2 Kallion Palloseura 0–1 Sudet Sudet HJK 2 3 Hämeenlinnan Pallokerho 2–4 Helsingin Jalkapalloklubi Sudet HJK 2 3 IF Drott 0–3 Vaasan Palloseura VPS KPP 2 1 Kalevan Pallo-Pojat 2–0 Helsingin Ponnistus VPS KPP 2 1 Tornion Pallo-47 4–0 Rovaniemen Palloseura TP-47 KPT 2 0 Kuusankosken Puhti 0–1 Kuopion Pallotoverit TP-47 KPT 2 0 Hyvinkään Apollo 2–1 Helsingin Kullervo Apollo Reipas 0 8 Messukylän Toverit 0–5 Lahden Reipas Apollo Reipas 0 8 Sääksjärven Loiske 2–7 Lahden Palloseura LaPS ÅIF 2 2 Imatran Pallo 4–6 Ådalens Idrottsförening LaPS ÅIF 2 2 Malmin Palloseura 2–3 Turun Pallokerho TPK TPS 2 5 Töölön Vesa 0–4 Turun Palloseura TPK TPS 2 5 Oulun Palloseura 4–0 Oulun Työväen Palloilijat OPS KPV 3 4 Lapuan Työväen Urheilijat 3–7 Kokkolan Palloveikot OPS KPV 3 4 Uudenkaupungin Roima 0–4 Rosenlewin Urheilijat -38 RU-38 I-Kissat 1 2 Salon Palloilijat 0–1 Tampereen Ilves-Kissat RU-38 I-Kissat 1 2 Bollklubben-46 2–4 Kronohagens IF KIF HPS 4 1 Käpylän Urheilu-Veikot 3–4 Helsingin Palloseura KIF HPS 4 1 2.kierroksen uusinta: Ådalens Idrottsförening - Lahden Palloseura 2-3 Neljännesvälierän uusinta: Valkeakosken Koskenpojat-Äänekosken Huima 1-2 Cup- mestarit: Martti Halme, Olli Mäkinen, Matti Nieminen, Pentti Niittymäki, Veijo Valtonen, Markku Lahti, Markku Kumpulampi, Esko Malm, Asko Mäkilä, Juhani Peltonen, Mauri Paavilainen. == Lähteet == * Suomen Palloliiton toimintakertomus 5 * Suomen Palloliiton toimintakertomus 6 Luokka:Vuoden 1963 jalkapallo Luokka:Suomen Cup
Martti Rauhala

Martti Rauhala (28. syyskuuta 1928 Nivala – 18. huhtikuuta 2012 Kokkola) oli suomalainen opettaja ja virolaisen kirjallisuuden suomentaja. Rauhala teki ensimmäisen suomennoksensa sattumalta, kun Karisto otti häneen yhteyttä. Innostus syttyi, kun hän osallistui Tukholmassa 1963 järjestettyyn pakolaiskirjailijoiden Viron itsenäisyysjuhlaan. Hän käänsi proosaa ja runoa yhteensä kaksitoista kirjaa. Runosuomennoksista merkittävimmät kuuluvat Ivar Ivaskin ja Kalju Lepikin tuotantoon. Hän kirjoitti myös artikkeleita Viron kirjallisuudesta sekä aihetta koskevan tietosanakirja-artikkelin Spectrumiin.Kuolleet, Helsingin Sanomat 26.4.2011 sivu C 8 Artikkelin verkkoversio Viron valtio myönsi Rauhalalle Viron Valkoisen Tähden kunniamerkin. ==Lähteet== Luokka:Suomentajat Luokka:Suomalaiset opettajat Luokka:Vuonna 1928 syntyneet Luokka:Vuonna 2012 kuolleet
Muotokieli

Muotokieli ilmaisee materiaalisen esineen visuaalisen hahmon ja muodon. Visuaalinen muotokieli on symbolista kommunikaatiota yhteisöissä. Muotokieltä opitaan lukemaan kulttuurin sisällä itsestään selvänä käytäntönä, koska se on yksi muoto yhteisöllisestä merkitysjärjestelmästä, diskurssista,Takala- Schreib, 2000, s. 34-39, 41-44. ja se on osana visuaalista järjestystä. Muotoilu on visuaalista ajattelua ja toimintaa. Muotoilijan tehtävänä muotoilutiimissä on havainnollistaa visuaalisin keinoin tuotteen tuotekehityksessä sovittuja periaatteita. Muotokielen ja konseptin määrittely tehdään sen vuoksi, että koko tuotekehitystiimi saa yksimielisen käsityksen ja havainnollistuksen muotoilukonseptin tavoitteista ja visuaalisista keinoista, joilla tavoite saavutetaan. Muotokielen määrittelyä voidaan Ilkka Kettusen mukaan tehdä kolmessa eri vaiheessa visuaalisilla tauluilla: * elämäntapataulu (lifestyle board) * muotokielitaulu (visual theme board) * kuvaskenaario (story board) Vuokko Takala-Schreib on määritellyt muotokieltä kahteen erilaiseen luokkaan: symbolinen muotokieliTakala-Schreib, 2010, viitattu 26.4.2012 ja poeettinen muotokieli. Käsitteet pohjautuvat sekä Michel Foucault’n diskurssin käsitteeseen että Julia Kristevan poeettisen kielen käsitteeseen. Symbolinen muotokieli on se jolla yhteisössä kommunikoidaan. Poeettinen muotokieli on se, jolla luova yksilö hakee ilmaisua omille ajatuksilleen eli on luovassa prosessissa ja hänen ilmaisuaan ei välttämättä heti ymmärretä yhteisön piirissä. ==Lähteet== * Kettunen, Ilkka, 2001. Muodon palapeli. Helsinki: WSOY. * Siltala, Pirkko, 2011. Julia Kristeva – naispsykoanalyytikko mielen hämärien, mutta ratkaisevien alueiden kartoittajana. Psykoterapia (2011), 30(2), 137—152. http://www.psykoterapia- lehti.fi/tekstit/siltala211.htm * Takala-Schreib, Vuokko 2000. Suomi muotoilee. Unelmien kuvajaisia diskurssien vallassa. Helsinki: Taideteollinen korkeakoulu, Julkaisu A23. * Takala-Schreib, Vuokko 2010. http://muotoilukatseita.blogspot.com/2010_02_01_archive.html * Takala-Schreib, Vuokko 2010. http://muotoilukatseita.blogspot.com/2010/03/poeettisesta- muotokielesta-1.html + http://muotoilukatseita.blogspot.com/2010/03/poeettisesta-muotokielesta-2-ja- varista.html * Takala-Schreib, Vuokko 2012. http://muotohistoria.blogit.fi/tietoja/muotojen-historiaa/ ===Viitteet=== Luokka:Muotoilu
Länkipohja

Länkipohja on taajama Jämsässä Längelmäveden vesistön koillispäässä. Vuoden 2007 kuntaliitokseen asti se oli Längelmäen keskustaajama. Länkipohjan pohjoispuolitse kulkee Tampereen ja Jyväskylän välinen valtatie 9. Valtatietä pitkin on matkaa Tampereelle 65 kilometriä, Jyväskylään 85 kilometriä sekä Jämsään ja Orivedelle kumpaankin 25 kilometriä. Länkipohjasta lähtevät lisäksi seututiet Kuhmoisiin (30 km), Eräjärvelle (entinen kunta, nykyisin Orivettä, 30 km) ja Kuhmalahdelle (entinen kunta, nykyisin Kangasalaa, 35 km). Längelmäen kirkonkylään Hakosalmelle on matkaa 10 kilometriä. Hannu Tarmio, Pentti Papunen ja Kalevi Korpela (toim.): Suomenmaa 5: maantieteellis- yhteiskunnallinen tieto- ja hakuteos, s. 123–127. Porvoo–Helsinki: WSOY, 1973. ISBN 951-0-00650-5. == Historia == Länkipohja mainittiin jo vuoden 1540 maakirjassa viiden talon kylänä. Länkipohjassa sijaitsivat Längelmäen kunnanvirasto sekä Längelmäen säästöpankin ja osuuspankin pääkonttorit. Suomen sisällissodassa käytiin Länkipohjan taistelu 16. maaliskuuta 1918. Valtatie 9, joka oli alkujaan osa ns. Vanhaa Laukaantietä, kulki aiemmin Länkipohjan kylän halki, kunnes valtatien uusi linjaus, joka ohittaa Länkipohjan sen pohjoispuolelta, valmistui vuonna 1962. Länkipohjassa aloitti vuonna 1967 toimintansa Längelmäen kunnan ensimmäinen varsinainen teollisuusyritys, kuorma-autojen perävaunuja ja kuormakoreja valmistava Jyki-Group Oy. Länkipohjan kautta kulkee myös Tampereen ja Jyväskylän välinen rautatie. Länkipohjan rautatieasema (lyhenne Läp) avattiin rautatien valmistuttua Orivedeltä Länkipohjaan saakka vuonna 1948. Rautatien ansiosta ja toisaalta kirkonkylän liikenteellisesti hankalan sijainnin vuoksi Länkipohjasta muodostui Längelmäen kunnan keskustaajama. Rautatien merkitys väheni kuitenkin maantieyhteyksien parantuessa. Länkipohjan asema muutettiin seisakkeeksi vuonna 1968 ja henkilöliikenne Oriveden ja radan silloisen päätepisteen Jämsänkosken välillä lopetettiin seuraavana vuonna. Vaikka rautatietä jatkettiin Jämsästä Jyväskylään 1970-luvun lopulla, henkilöliikennettä Länkipohjan asemalla ei aloitettu uudelleen; päinvastoin Länkipohjan liikennepaikka lakkautettiin vuonna 1987. Länkipohja-niminen junakohtauspaikka otettiin käyttöön puoli kilometriä vanhalta asemalta Jämsän suuntaan vuonna 2004. Jussi Iltanen: Radan varrella: Suomen rautatieliikennepaikat (2. painos), s. 178. Helsinki: Karttakeskus, 2010. ==Lähteet== Luokka:Jämsän kylät Luokka:Längelmäki Luokka:Keski-Suomen maakunnan taajamat Luokka:Suomen entiset kuntakeskukset Luokka:Jämsän taajamat
Ivar Ivask

Ivar Vidrik Ivask (17. joulukuuta 1927 Riika, Latvia – 23. syyskuuta 1992 Fountainstown, Irlanti) oli virolainen runoilija ja kirjallisuudentutkija.Ivar ja Astride Ivask - kaksi Baltian pakolaista ja maailmankansalaista, joista tuli suuria Suomen ystäviä , Kokkolanseudun Suomi-Viro-seura ry, viitattu 26.4.2012 Ivask pakeni Virosta 1944 Saksaan ja asui vuodesta 1949 Yhdysvalloissa ja vuodesta 1991 Irlannissa. Hän toimi nykykielten ja kirjallisuuden professorina Oklahoman yliopistossa. Hän kirjoitti lähinnä espanjankielisestä kirjallisuudesta. Ivask oli 1967–1991 kansainvälisen kirjallisuuslehden World Literature Today (ent. Books Abroad) päätoimittaja ja johti kahta siihen liittyvää kirjallisuusohjelmaa, Neustadtin kirjallisuuspalkintoa (jaettu vuodesta 1970) ja Puterbaughin kirjallisuuskokousta.Lituanus. Lithuanian Quarterly Journal of Arts and Sciences. Volume 32, No. 1, Spring 1986 , viitattu 26.4.2012 Ivask on kertonut, että hänellä on suomalaiset sukujuuret. Hän vietti paljon aikaa Suomessa. Hänen puolisonsa oli latvialainen runoilija ja kääntäjä Astrid Ivask (1926–2015).Mirusi dzejniece Astrīde Ivaska ir.lv 25. 3,2015, viitattu 14.11.2019 Ivaskin runoja on julkaistu suomeksi kokoelmassa 20 nykyvirolaista runoilijaa (Tammi, 1969) ja myös Parnassossa.Lahden Kaupunginkirjasto , viitattu 26.4.2012 Ivaskin runoja on suomentanut Martti RauhalaKuolleet, Helsingin Sanomat 26.4.2011 sivu C 8 Artikkelin verkkoversio (Archive.org). ==Lähteet== Luokka:Virolaiset runoilijat Luokka:Virolaiset kirjallisuudentutkijat Luokka:Vuonna 1927 syntyneet Luokka:Vuonna 1992 kuolleet
Visuaalinen järjestys

Visuaalinen järjestys on toinen nimitys kulttuurissa opittuihin visuaalisen lukutaidon kautta ymmärrettäviin yhteisöllisiin merkityksiin visuaalisessa ja mediakulttuurissa. Vaihtoehtoiset visuaalisten järjestysten kulttuuriset itsestäänselvyydet rakentuvat diskursiivisissa valtaprosesseissa, joita eri auktoriteetit käyvät ”oikeiden” visuaalisten merkitysten asemasta visuaalisessa kulttuurissa samalla tavalla kuin tiedon rakentamisen valtaprosesseissa Michel Foucault’n mukaan.Ks. mm. Seppänen, 2001, s. 148, 224 ==Lähteet== * Seppänen, Janne, 2001. Katseen voima. Kohti visuaalista lukutaitoa. Tampere: Vastapaino. Luokka:Mediakasvatus
Samsung Galaxy Y

Samsung Galaxy Y on Samsung Electronicsin vuonna 2011 esittelemä älypuhelin. Laitteessa on Android 2.3.6 -käyttöjärjestelmä TouchWizillä ja kahden megapikselin kamera. Siinä on myös 3,5 mm kuulokeliitäntä. Puhelimessa on myös microSD-korttipaikka. Puhelinta saa korallinpunaisena, harmaana, mustana ja valkoisena. Puhelimessa on kapasitiivinen 3 tuuman kosketusnäyttö TFT- tekniikalla.http://blog.androidsuomi.fi/2012/01/arvostelussa-samsung-galaxy-y/ Puhelimeen on saatavilla epävirallisia Android 4.4 ja 4.0 käyttöjärjestelmäversioita. Puhelimessa on 2 megapikselin kamera ilman salamaa eikä siinä ole etukameraa. Siinä on 1 200 milliampeeritunnin irrotettava akku. == Lähteet == * Samsung Galaxy Y – Ominaisuudet * Samsung Galaxy Y – GSMArena.com * Samsung Galaxy Y – Puhelinvertailu.com === Viitteet === Galaxy Y Luokka:Android-pohjaiset laitteet Luokka:Vuoden 2011 matkapuhelimet Luokka:Kosketusnäytölliset älypuhelimet
Jelena Porsanger

Jelena Porsanger (o.s. Sergejeva; s. 1967 Kuolan piirin Loparskaja, Neuvostoliitto) on Venäjältä kotoisin oleva saamelainen kansatieteilijä. Hän on etnisesti puoliksi kolttasaamelainen ja puoliksi venäläinen. Hän eli lapsuutensa Loparskajassa ja kävi koulua 25 kilometrin päässä kotoaan. Hänen isänsä puhui koltansaamea. Jelena Sergejevan kiinnostui nuoruusvuosina saamelaiskulttuurista. Kun Neuvostoliitossa julkaistiin samoihin aikoihin saame-venäjä-sanakirja, hän opetteli puhumaan saamea. Lisäksi kolttasaamelaisen isoäitinsä avulla hän opetteli suomen kieltä. Porsanger opiskeli 1990-luvulla Helsingin yliopistossa suomen ja pohjoissaamen kieliä ja uskontotiedettä. Viimeksi mainittua alaa hän opiskeli Helsingissä filosofian lisensiaatiksi saakka. Vuonna 1998 hänet kutsuttiin Tromssan yliopistoon, jossa hän väitteli vuonna 2006 itäsaamelaisesta muinaisuskosta 1500-1900-luvuilla. Hän oli ensimmäinen, joka Norjassa puolusti väitöskirjaansa saamen kielellä. Väitöskirja oli otsikoitu "Bassejoga čáhci": Gáldut nuortasámiid eamioskkoldaga birra álgoálbmotmetodologiijaid olis (). Porsanger meni Norjassa naimisiin. Hän työskenteli Koutokeinossa sijaitsevan Saamelaisen korkeakoulun (Sámi allaskuvla) järjestyksessä kuudentena rehtorina (2011–2015). Hän on osaltaan ollut tuomassa esille, että kolttia asuu yhä myös Pohjois-Norjassa. Koltansaamen kieli oli miltei kadonnut seudulta, eikä sillä ole virallisen vähemmistökielen asemaa Norjassa. Sittemmin Porsanger on toiminut muun muassa RiddoDuottarMuseat-museokokonaisuuteen kuuluvan saamelaismuseon johtajana Kaarasjoella. ==Opinnäytteet== * Ihminen ja luonto koltta- ja kuolansaamelaisten maailmankuvassa. 1997. Uskontotieteen lisensiaatintyö. Helsingin yliopisto. ==Lähteet== Luokka:Saamelaiset henkilöt Luokka:Venäläiset etnologit Luokka:Vuonna 1967 syntyneet Luokka:Elävät henkilöt Luokka:Saamelaiskulttuurin tutkijat
Enedo

Enedo Oyj (aikaisemmin Efore Oyj) on vaativia tehoelektroniikkatuotteita kehittävä ja valmistava suomalainen yhtiö. Enedon pääkonttori on Suomessa ja sen myynti-, markkinointi- sekä tuotekehitystoiminnot sijaitsevat Suomessa ja Italiassa. Lisäksi konsernilla on myynti- ja markkinointiyksikkö Yhdysvalloissa sekä oma tuotantolaitos Tunisiassa. Enedo tiedotti heinäkuussa 2019 luopuvansa matkapuhelinverkkojen tukiasemien teholähteiden valmistuksesta myymällä toiminnot kiinalaiselle Shenzen Kexin Communications Technologies -yhtiölle. Myyty liiketoiminta oli edustanut lähes puolta yhtiön koko liikevaihdosta, minkä lisäksi ostaja sai kaupassa omistukseensa myös Eforen brändin ja nimen. Enedon toimitusjohtajan Vesa Leinon mukaan yhtiö oli ollut liian pieni voidakseen menestyä telekommunikaatioalalla ilman yhteistyökumppania. Kaupan seurauksena yhtiö kertoi myös vaihtavansa nimensä ja keskittyvän jäljelle jääneiden Digital Power & Light sekä Digital Power Systems -tuotelinjojen kehittämiseen. Edeltäneenä talvena 2018 Enedo oli hankkinut 4,5 miljoonan euron kaupassa teholähdevalmistaja Powernet Internationalin, mitä kautta se oli saanut jalansijaa esimerkiksi junaliikenteen teholähderatkaisujen tekijänä. Helmikuussa 2020 yhtiö ilmoitti vaihtavansa nimensä Enedoksi. Enedo päätti maaliskuussa 2023 poistua pörssistä. == Lähteet == == Kirjallisuutta == * ==Aiheesta muualla== * Enedo *Enedon sijoittajasivut * Pörssitieto: Finlandia Interface Oy:n omistus ja osake (historia) Luokka:Suomalaiset elektroniikkayhtiöt
Quesadilla

Quesadilla on juustolla ja muilla suolaisilla täytteillä täytetty puolikuun muotoon taitettu vehnä- tai maissitortilla. Alkuperältään meksikolainen ruoka on saanut nimensä espanjankielen sanasta queso (juusto). Quesadilla valmistetaan täyttämällä tortillalettu juustolla; yleisimpiä täytteitä juuston lisäksi ovat erilaiset lihat, pavut sekä avokado ja muut vihannekset. Täytettyä tortillalettua paahdetaan tai paistetaan, kunnes juusto on sulanut. Valmis quesadilla leikataan yleensä siivuiksi ennen tarjoilua. Luokka:Meksikolainen keittiö Luokka:Ruokalajit
Blake Clark

Blake Clark (s. 2. helmikuuta 1946) on yhdysvaltalainen stand up -koomikko ja näyttelijä. ==Aiheesta muualla== * Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Vuonna 1946 syntyneet Luokka:Elävät henkilöt
Dana Snyder

Dana Snyder (s. 14. marraskuuta 1973) on yhdysvaltalainen stand up -koomikko ja näyttelijä, joka on keskittynyt lähinnä äänirooleihin. ==Aiheesta muualla== * Luokka:Yhdysvaltalaiset koomikot Luokka:Yhdysvaltalaiset ääninäyttelijät Luokka:Vuonna 1973 syntyneet Luokka:Elävät henkilöt
Birger Åkerman

Birger Alarik Åkerman (21. syyskuuta 1870 – 8. toukokuuta 1945) oli suomalainen korkeimman oikeuden sotilasjäsen ja kenraaliluutnantti, joka osallistui aluejärjestelmän luomiseen vapaussodan jälkeen. Åkerman syntyi Porvoossa ja hänen vanhempansa olivat kapteeni Henrik Kristian Åkerman ja Johanna Alina (o.s. Othman). Hän avioitui Sally Emilia Björkin kanssa. Perheen poika, reservin luutnantti Carl-Henrik Åkerman (s. 1909), kaatui talvisodassa maaliskuussa 1940 Tervajoella. Hän suoritti Haminan kadettikoulun, josta valmistuttuaan hänet määrättiin 19. elokuuta 1893 aliluutnanttina 1. Uudenmaan Suomen tarkk'ampujapataljoonaan, mistä hänet komennettiin 1899−1902 Kadettikouluun komppaniaupseeriksi. Hän yleni alikapteeniksi asti ennen joukko-osaston lakkauttamista 1902, jonka seurauksena hänet asetettiin 3. toukokuuta lakkautuspalkalle. Hän oli yksityisten palveluksessa ennen kuin hänet nimitettiin 2. kesäkuuta 1906 Hangon poliisimestariksi. Hän erosi poliisimestarintehtävästä 1. maaliskuuta 1912, jonka jälkeen hän oli useiden yksityisten yritysten palveluksessa toimien samalla Hangon kaupungin luottamustehtävissä kuten kansakoulun johtokunnan puheenjohtajana ja valtuuston jäsenenä. Ensimmäisen maailmansodan puhjetessa hänet kutsuttiin palvelukseen ja hän osallistui 481. jalkaväkirykmentin komentajana sotatoimiin Riian ja Väinälinnan rintamalla. Sodan aikana hän yleni everstiksi. Hän palasi Suomeen Hangon valtauksen jälkeen 3. huhtikuuta 1918, jolloin hänet määrättiin Etappipataljoona 2:n komentajaksi sekä Hangon ja sen ympäristön varuskunnanpäälliköksi. Hänet siirrettiin 1. toukokuuta Tammisaaren rykmentin komentajaksi, kunnes hän perusti saamansa määräyksen mukaisesti 8. kesäkuuta 1918 alkaen 1. divisioonan ja toimien sen komentajana. Hänet ylennettiin 16. toukokuuta 1929 kenraaliluutnantiksi ja hän erosi 31. heinäkuuta puolustusvoimista saavutettuaan eläkeiän. == Ylennykset == *aliluutnantti 1893 *luutnantti 1893 *alikapteeni 1900 *kapteeni 1907 *everstiluutnantti 1910 *eversti 1916 *kenraalimajuri 21. marraskuuta 1918 *kenraaliluutnantti 16. toukokuuta 1929 == Kirjallinen tuotanto == *Bouppteckningar i Gamlakarleby stad *Bouppteckningar i Borgå stad 1740-1800 (1934) Frenckell *Bouppteckningar i Helsingfors stad 1679-1808 (1937) Suomen sukututkimusseura ==Lähteet== *Genos * ===Viitteet=== Luokka:Suomalaiset kenraalit Luokka:Suomalaiset kirjailijat Luokka:Suomalaiset poliisit Luokka:Suomen sisällissodan valkoiset Luokka:Vuonna 1870 syntyneet Luokka:Vuonna 1945 kuolleet
Kotikenttäetu

Kotikenttäetu tarkoittaa omalla kotikentällään pelaavan urheilujoukkueen (joskus myös yksilöurheilijan) saamaa etua vierasjoukkueeseen nähden. Sanaa käytetään myös vertauskuvallisesti edulle, joka saavutetaan sen ansiosta että kamppailu käydään itselle tutussa ympäristössä. ==Suuruus== Kotijoukkueiden voittoprosentit eri lajeissa ja sarjoissa ovat (vuonna 2011 laskettuina): NBA- koripallo: 63 %, jalkapallo: 62 %, NHL-jääkiekko: 59 %, amerikkalainen jalkapallo: 58 %, baseball 54 %. ==Syyt== ===Säännöt=== Joissain urheilulajeissa on sääntöjä, jotka suosivat kotijoukkuetta. Esimerkiksi jääkiekossa kotijoukkue saa tehdä kentällistensä vaihdon vierasjoukkueen jälkeen. ===Olosuhteet=== Joidenkin joukkueiden kotikentän olosuhteet eroavat huomattavasti sellaisista, joihin vierasjoukkueen pelaajat ovat tottuneet. Esimerkiksi Bolivian jalkapallomaajoukkue pelasi aikaisemmin kotiottelunsa La Pazin korkeassa ilmanalassa. Vuonna 2007 FIFA kielsi karsintaottelut La Pazissa liialliseen kotikenttäetuun vedoten.CBC News: FIFA raises altitude limit, Viitattu 26.4.2012 ===Yleisön vaikutus tuomariin=== Sports Illustrated kirjoitti vuonna 2011 tutkimuksesta, jonka mukaan kotikenttäetu johtuu etupäässä erotuomarien puolueellisuudesta, eikä esimerkiksi kotiyleisön kannustuksen vaikutuksesta pelaajiin tai kentän ominaisuuksista, kuten yleisesti uskotaan. Tutkimuksen mukaan tuomarit suosivat tuomioissaan kotijoukkuetta kotiyleisön vaikutuksen johdosta. Yleisön kannustuksen suoran vaikutuksen tutkijat kiistivät sen perusteella, että koripallon vapaaheittojen tai jääkiekon rangaistuslaukausten onnistumisissa ei koti- ja vierasjoukkueiden välillä ollut eroja. Vierasjoukkueen matkaväsymys selittää tutkijoiden mukaan viidenneksen kotikenttäedusta.Moskowitz, Tobias J. ja L. Jon Wertheim, "What's Really Behind Home Field Advantage", Sports Illustrated, 17.1.2011, s. 65–72. Jalkapallossa kotikenttäetu syntyy tutkimuksen mukaan siitä, että tuomarit antavat kotijoukkueen ollessa niukasti häviöllä lisäaikaa keskimäärin kaksi minuuttia enemmän kuin päinvastaisessa tilanteessa. Jääkiekossa kotijoukkueille annetaan viidennes vähemmän jäähyjä kuin vierasjoukkueille. Keväällä 2021 julkaistussa Kölnin saksalaisen urheiluyliopiston tutkimuksessa havaittiin, että koronapandemian aikana pelatuissa yli tuhannessa Euroopan sarjojen jalkapallo-ottelussa, joissa katsomot olivat tyhjät, kotikenttäetu ei kokonaan kadonnut, vaikka vierasjoukkueiden voittoprosentti paranikin seitsemällä prosenttiyksiköllä. ===Kenttä=== Tilburgin yliopiston Niels van de Ven (2011) esitti tutkimuksessaan, että kotikenttäetu ei edellytä yleisön läsnäoloa. Kotijoukkueen etu säilyy ilman yleisöäkin pelatuissa otteluissa, mutta katoaa paikallisotteluissa silloin kun pelataan kummankin joukkueen kotistadionilla. Van de Venin mukaan kotijoukkueen etulyöntiaseman selittää kentän tuttuus.Supporters Are Not Necessary for the Home Advantage: Evidence From Same-Stadium Derbies and Games Without an Audience ==Lähteet== *Tiede-lehti 4/2012, s. 14–15 ===Viitteet=== == Aiheesta muualla == * Luokka:Urheilutermit Luokka:Psykologia Luokka:Metaforat
Antero Lindman

Antero Johannes Lindman (s. 25. joulukuuta 1964 Helsinki) on Suomea yleisurheilun arvokisoissa edustanut kävelijä, jonka aktiiviuran huippuvuodet sijoittuivat 1990-luvulle. Lindman kilpaili yleisurheilun Euroopan- mestaruuskisoissa 1994 ja 1998 sekä kesäolympialaisissa 1996. Parhaaksi sijoitukseksi näistä jäi vuoden 1998 EM-kisojen 50 kilometrin kävelyn 15. sija. Lindman voitti Suomen mestaruuden 50 kilometrillä viisi kertaa ja 20 kilometrin kävelyssä kerran. Hän saavutti yhteensä kaikkiaan 15 mitalia ulko- ja sisäratojen SM-kilpailuista. Lindmanin ennätystuloksiksi jäivät 20 kilometrillä 1.25.23 (vuodelta 1992) ja 50 kilometrillä 3.53.44 (1996). Huippuvuosinaan Lindman edusti seuratasolla Kenttäurheilijat -58:aa ja hänen valmentajanaan toimi Pekka Muinonen ja myöhemmin Valentin Kononen. ==Saavutukset== * Kesäolympialaiset, 50 km kävely ** 1996 – 30. sija * EM- kisat, 20 km kävely ** 1994 – 21. sija * EM-kisat, 50 km kävely ** 1998 – 15. sija * SM-kisat, 20 km kävely ** kultaa 1998; hopeaa 1993, 1999; pronssia 1992, 1994 * SM-kisat, 50 km kävely ** kultaa 1991, 1992, 1996, 1999; pronssia 1990 * Sisäratojen SM-kisat, 5 000 m kävely ** hopeaa 1992, 1999; pronssia 1987, 1996 ==Lähteet== * Luokka:Suomalaiset kävelijät Luokka:Vuonna 1964 syntyneet Luokka:Elävät henkilöt
Jalkapallon Pelaajayhdistys

Jalkapallon Pelaajayhdistys ry on suomalaisten jalkapalloilijoiden edunvalvontajärjestö. Pelaajayhdistys toimii jalkapalloilua ammattinaan tai sivutoimenaan harjoittavien pelaajien edunvalvontayhdistyksenä. Se edustaa Veikkausliigassa, Ykkösessä, Kakkosessa, Kansallisessa Liigassa sekä ulkomaisissa joukkueissa ammattilaisina pelaavia jalkapalloilijoita. Noin 90 % kaikista kyseisten sarjojen pelaajista on yhdistyksen jäsenenä. Yhdistyksen tarkoituksena on auttaa pelaajia sopimus- ja palkka-asioissa sekä parantaa heidän oikeudellista asemaansa ja kehittää jalkapalloilijoiden toimintaolosuhteita. Lisäksi se pyrkii tukemaan jalkapallouran jälkeiseen elämään sopeutumista muun muassa ohjaamalla pelaajia koulutuksen pariin. Pelaajayhdistys hallinnoi rahastoa, jonne pelaajat voivat sijoittaa uransa aikaisia palkkatuloja. Se omistaa myös agenttiyhtiö Playernetin, jonka tehtävänä on auttaa suomalaisia pelaajia ulkomaille sekä huolehtia heidän eduistaan. Vuodesta 2001 lähtien Jalkapallon pelaajayhdistys on ollut kansainvälisten pelaajayhdistysten kattojärjestön FIFPron täysjäsen. Yhdistyksen puheenjohtajina on toiminut useita suomalaisia huippujalkapalloilijoita. Nykyinen puheenjohtaja on Hannu Tihinen. Toiminnanjohtaja on ollut vuodesta 2003 lähtien Markus Juhola. Pelaajayhdistyksen hallitukseen kuuluvat vuonna 2012 Chris Cleaver, Tuomas Haapala, Heikki Haara, Kati Hakala, Anne Helenius, Tuomas Kansikas, Pekka Sihvola, Kalle Sorja ja Ilari Äijälä. ==Yhdistyksen puheenjohtajat== *1992-1993 Jari Europaeus *1994-1996 Petri Jakonen *1997 Mika Palmgren *1998 Tommi Koivistoinen *1999-2000 Jyrki Rovio *2001-2002 Markus Juhola *2003 Tommi Koivistoinen *2004-2005 Marco Casagrande *2006 Ville Nylund *2007-2011 Tero Koskela *2012- Hannu Tihinen == Lähteet == *Jalkapallon pelaajayhdistyksen 20-vuotisjuhlaesite *Pelaajayhdistyksen kotisivut Luokka:Suomalaiset urheilujärjestöt Luokka:Suomen jalkapallo
Gubkinski

Gubkinski () on petrokemian tuotantoalueen kaupunki ja kaupunkipiiri Jamalin Nenetsian autonomisen piirikunnan eteläosissa Luoteis-Siperiassa. Jamalin Nenetsian suurimpiin kaupunkeihin kuuluva Nojabrsk sijaitsee kaupungista linnuntietä 150 kilometriä etelään ja pääkaupunki Salehard runsas 510 kilometriä luoteeseen. Vuoden 2010 väestönlaskennan mukaan kaupungin asukasluku oli 23 340. Kaupunkiin on maantieyhteys. Lähin rautatieasema sijaitsee 12 kilometriä kaupungin koillispuolella (Purpen asema). ==Lähteet== Luokka:Jamalin Nenetsian kaupungit Luokka:Jamalin Nenetsian piirit
Orkidearukoilijasirkka

Orkidearukoilijasirkka (Hymenopus coronatus) on rukoilijasirkkoihin kuuluva hyönteislaji. == Koko ja ulkonäkö == Kuten nimestä huomaa, orkidearukoilijasirkka muistuttaa kovasti orkideaa. Urokset ovat puolet pienempiä kuin naaraat. Urokset tulevat aikuisena noin 3 cm pitkiksi, kun taas naaraat tulevat jopa 6 cm pitkiksi. Aikuisena molempien sukupuolten sirkat kasvattavat itselleen siivet. == Hoito terraariossa == Lämpötilaksi riittää huonelämpötila. Kosteus on tärkeää. Kosteutta voi pitää yllä sumuttamalla terraariota noin kaksi kertaa päivässä (aamuin ja illoin). Pohjamateriaalina voi pitää talouspaperia, kookosrouhetta, multaa ja turvetta. Multa ja turve ovat hyviä vaihtoehtoja, sillä ne pitävät hyvin kosteutta yllä. Orkidearukoilijasirkat syövät poikasina banaanikärpäsiä ja aikuisina kenttäsirkkoja. Hymenopodidae - Hymenopus coronatus.JPG| Mantis Hymenopus coronatus 1 Luc Viatour.jpg| Hymenopus coronatus MHNT Exuvie.jpg| == Aiheesta muualla == *University of Michigan, Animal Diversity Web (ADW): Hymenopus coronatus Luokka:Uussiipiset Luokka:Lemmikkieläimet
Ursus maritimus tyrannus

Ursus maritimus tyrannus oli esihistoriallinen jääkarhun alalaji. == Evoluutio == U. m. tyrannus oli ensimmäinen jääkarhu ja on kehittynyt joskus pleistoseenikaudella. Luokka:Esihistorialliset nisäkkäät Luokka:Pleistoseenin sukupuuttoon kuollut megafauna Luokka:Karhut
Big Brother 2011 (UK)

Big Brother 2011 oli Britannian Big Brotherin kahdestoista tuotantokausi. Se oli ensimmäinen Channel 5 -kanavalla nähty Big Brother -kausi. Kauden juonsi toisen tuotantokauden voittaja Brian Dowling. Alun perin asukkaita oli 14 (seitsemän miestä ja seitsemän naista), mutta neljännellä viikolla tuli uusi naisasukas. Kauden voitti Aaron Allard-Morgan. ==Asukkaat== Nimi Ikä Kotikaupunki Aaron Allard-Morgan 30 Weston-super-Mare, Somerset Aden Theobald 19 Enfield, London Alex Lee 18 South Shields, Tyne and Wear Anton Murphy 23 London Faye Palmer 22 Tamworth, Staffordshire Harry Blake 23 Cheshire Heaven Afrika 30 London Jay McKray 27 Newcastle Jem Palmer 28 Birmingham Louise Cliffe 25 Manchester Maisy James 19 Kent Mark Henderson 28 Berkshire Rebeckah Vaughan 28 Wirral Tashie Jackson 21 Oxford Tom O'Connell 20 Solihull, West Midlands ==Nimeämistaulukko== Viikko 1 Viikko 2 Viikko 3 Viikko 4 Viikko 5 Viikko 6 Week 7 Viikko 8 Finaali Viikko 9 Nimeämispisteitä saanut Aaron Tashie, Anton Heaven, Rebeckah Anton, Aden Jay, Anton Anton, Jay Anton, Jay Jem, Jay Louise, Tom Winner (Day 64) 25 Jay Harry, Aaron Rebeckah, Heaven Maisy, Heaven Faye, Mark Aaron, Harry Jem, Tom Aaron, Faye Faye, Aaron Runner up (Day 64) 14 Alex Anton, Tashie Heaven, Maisy Anton, Aden Maisy, Faye Aden, Anton Anton, Aaron Faye, Jem Jay, Faye Third Place (Day 64) 6 Louise Tom, Alex Maisy, Rebeckah Maisy, Aaron Maisy, Faye Faye, Aden Harry, Faye Aaron, Harry Faye, Aaron Fourth Place (Day 64) 5 Tom Louise, Harry Rebeckah, Maisy Aden, Aaron Aden, Maisy Anton, Aden Anton, Louise Aaron, Jem Louise, Jay Evicted (Day 63) 6 Faye Harry, Aaron Heaven, Rebeckah Aaron, Heaven Anton, Aaron Anton, Jay Anton, Jay Harry, Aaron Alex, Louise Evicted (Day 57) 16 Harry Aden, Tashie Rebeckah, Aden Heaven, Tom Faye, Maisy Jay, Anton Anton, Jay Jay, Jem Evicted (Day 50) 11 Jem Not in House Exempt Anton, Jay Aaron, Harry Walked (Day 48) 6 Anton Mark, Aaron Heaven, Rebeckah Aaron, Heaven Faye, Maisy Aaron, Faye Alex, Jem Evicted (Day 43) 18 Aden Alex, Tom Heaven, Tom Heaven, Aaron Aaron, Faye Aaron, Faye Evicted (Day 36) 12 Maisy Alex, Mark Alex, Mark Mark, Aden Aaron, Mark Evicted (Day 29) 14 Mark Anton, Tashie Rebeckah, Maisy Maisy, Aden Aden, Maisy Walked (Day 27) 6 Heaven Harry, Tashie Faye, Jay Aaron, Maisy Evicted (Day 22) 12 Rebeckah Harry, Aaron Jay, Heaven Evicted (Day 15) Guest Evicted (Day 15) Evicted (Day 15) Evicted (Day 15) Evicted (Day 15) Evicted (Day 15) Evicted (Day 15) 8 Tashie Harry, Aaron Evicted (Day 8) Guest Evicted (Day 8) 5 Häätöäänestyksessä Aaron, Harry, Tashie Heaven, Rebeckah Aaron, Aden, Heaven Faye, Maisy Aaron, Aden, Anton, Faye, Jay Anton, Harry, Jay, Jem ~~Aaron~~ , ~~Jem~~ Aaron, Faye, Harry, Jay Faye, Louise Aaron, Alex, Jay, Louise, Tom Luovutti none Mark none Jem none Häädetty Tashie Vähiten ääniä Rebeckah Vähiten ääniä Heaven Vähiten ääniä Maisy Vähiten ääniä Aden Vähiten ääniä Anton Vähiten ääniä Harry Vähiten ääniä Faye Vähiten ääniä Tom Vähiten ääniä Louise Vähiten ääniä Alex Vähiten ääniä Jay Vähiten ääniä Aaron Eniten ääniä voittoon 2011 Luokka:Channel 5
Jääkiekon nuorten maailmanmestaruuskilpailut 2005

Jääkiekon nuorten maailmanmestaruuskilpailut 2005 pelattiin Yhdysvalloissa, ja maailmanmestaruuden voitti Kanada. == Otteluareenat == Grand Forks Thief River Falls Ralph Engelstad Arena Kapasiteetti: 11 640 Ralph Engelstad Arena Kapasiteetti: 2 569 == Alkusarja == === Lohko A === Joukkue O V H T TM PM P 4 3 1 0 21 9 6 4 3 1 0 16 9 6 4 2 2 0 15 16 4 4 1 3 0 12 17 2 4 1 3 0 9 22 2 === Lohko B === Joukkue O V H T TM PM P 4 4 0 0 32 5 8 4 2 2 0 14 13 4 4 2 2 0 10 15 4 4 2 2 0 10 10 4 4 0 4 0 1 24 0 == Putoamissarja == Joukkue O V H T TM PM P 3 3 0 0 10 3 6 3 2 1 0 12 3 4 3 1 2 0 4 13 2 3 0 3 0 4 11 0 == Pudotuspelit == Ottelujen alkamisajat paikallisia aikoja. (UTC−6) === Puolivälierät === === Välierät === === Sijoitusottelu 5. sijasta === === Pronssiottelu === === Loppuottelu === == Lopputulokset == Sija Joukkue Kanada Venäjä Tšekki 4\. Yhdysvallat 5\. Suomi 6\. Ruotsi 7\. Slovakian 8\. Sveitsi 9\. Saksa 10\. Valko-Venäjä http://www.iihf.com/Hydra/Tournaments_05/output/w20/hydra.iihf.com/data/iihf/output/xml/1000000020/IHM1000000020Z1120_Final_Ranking_1_0.html Saksa ja Valko-Venäjä putosivat 1. divisioonaan. ==Palkinnot== ===IIHF:n valitsemat turnauksen parhaat pelaajat=== *Paras maalivahti: Marek Schwarz *Paras puolustaja: Dion Phaneuf *Paras hyökkääjä: Aleksandr Ovetškin ===Turnauksen tähdistökentällinen=== *Maalivahti: Marek Schwarz *Puolustajat: Dion Phaneuf, Ryan Suter *Hyökkääjät: Aleksandr Ovetškin, Patrice Bergeron, Jeff Carter *Arvokkain pelaaja: Patrice Bergeron == Lähteet == * Virallinen turnaussivusto (Web Archive) * IIHF:n sivusto * TSN:n artikkeli turnauksesta * Passionhockey.com: IIHF U20 2005 * Hockeyarchives: IIHF U20 2005 * Turnaus IIHF:n tulospalvelussa * Turnaus Hockey Canadan sivuilla === Viitteet=== 2005 Luokka:Vuoden 2005 jääkiekko Luokka:Yhdysvaltain jääkiekko Luokka:Pohjois- Dakota Luokka:Minnesotan urheilu
Brachypelma vagans

Brachypelma vagans on keskikokoinen lintuhämähäkkilaji. B. vagans on yksi suosituimmista terraariossa pidettävistä hämähäkeistä. == Koko ja ulkonäkö == Brachypelma vagans on aikuisena noin 13 cm pitkä. B. vagans on väritykseltään pääosin musta, lukuun ottamatta takaruumista, jossa on punertavia karvoja. == Levinneisyys == Brachypelma vagans elää luonnonvaraisena Meksikossa ja Keski- Amerikassa. Se kaivaa asunnokseen syviä koloja. == Hoito terraariossa == Ihanteellinen kosteus on 65-75 %. Laji on yöaktiivinen. Terraarion koko vähintään 30x30x30 cm. Terraarion lämpötila 23-27 °C. Pohjamateriaalina voidaan käyttää esimerkiksi kookosrouhetta tai lannoittamatonta turvetta. Brachypelma vagans on lievästi myrkyllinen, ja siksi sitä ei kannata käsitellä. Se voi olla aggressiivinen ja nopealiikkeinen. == Lähteet == Luokka:Hämähäkit Luokka:Lemmikkieläimet
Vesa Kujanpää

Vesa Kujanpää on suomalainen lentopallovalmentaja, joka toimii kaudella 2012–2013 miesten mestaruusliigassa Raision Loimun päävalmentajana. Kujanpää on valmentajaurallaan valmentanut sekä miesten että naisten pääsarjoissa Suomessa. Hän on naisten SM-liigassa valmentanut Someron naisten liigajoukkuetta ja toiminut apuvalmentajana LP Viestissä. Raision Loimun apuvalmentajaksi Kujanpää tuli kesken kauden 2011–2012. Kujanpää on tullut tutuksi yleisölle myös Urho TV:n lentopallokommentaattorina. Luokka:Suomalaiset lentopallovalmentajat Luokka:Syntymävuosi puuttuu Luokka:Elävät henkilöt
Taskutrumpetti

Taskutrumpetti on trumpetti, joka on taivutettu pienempään kokoon, jotta pienempi soittaja jaksaa kannatella soitinta lähempänä kehoaan paremmin. Tällöin sen momentti on pienempi. == Lähteet == * http://www.keravanmusiikkiopisto.fi/Soitinvalintaopas%20LM.pdf luokka: Vaskipuhaltimet
Vanha Hämeentie

Vanha Hämeentie () on Turun katuverkkoon kuuluva katu pääosin Turun Nummen ja osaksi myös Turun Kuralan kaupunginosissa. Vanha Hämeentie on alun perin osa Turusta Hämeenlinnaan johtanutta Hämeen Härkätietä ja kulkee nykyisen Hämeenlinnaan johtavan valtatie 10:n eli Hämeentien suuntaisena sen eteläpuolella. Nykyisen Vanhan Hämeentien länsipäästä Turun keskustaan päin vanha tielinjaus jatkuu jonkin matkaa nykyistä Hämeentietä pitkin sekä edelleen Hämeenkatuna. Myös Kuralan suunnassa Hämeen Härkätie on kulkenut hyvin lähellä nykyistä valtatietä ja erkanee siitä vasta Vanhalinnantiellä eli Vanhalla Härkätiellä Liedossa. Hämeen Härkätien matkailutie on kuitenkin viitoitettu sekä Vanhan Hämeentien että Vanhalinnantien ohi ja noudattaa näin koko tien alkuosalla valtatien 10 uutta reittiä. Autoliikenne Hämeentieltä vanhalle Hämeentielle kulkee Chorellinkadun kautta. Kuralan suunnassa Vanhan Hämeentien jatkeena on Kuralankatu. Vanhan Hämeentien poikkikaduista tärkeimpiä ovat sitä Hämeentiehen yhdistävät Chorellinkatu, Nummenpuistokatu, Tammitie ja Kuralankaarre. Luokka:Turun kadut Luokka:Hämeen Härkätie Luokka:Nummi (Turku)